lv lv lv en lv lv sl lv lv lv da lv lv lv lv lv lv lv lv lv lv lv lv lv lv lv lv lv lv lv lv lv lv sl lv lv sv en lv nl lv en lv lv lv lv lv lv lv lv lv lv lv lv lv lv lv nb lv lv
Aglonas bazilikas svētki 2019 | Aglonas pagasta pārvalde
Preiļu Novada Aglonas pagasta portāls – jaunumi, ziņas, aktualitātes…
No 11. līdz 15. augustam, starptautiskas nozīmes svētvietā Aglonā, tradicionāli norisinājās Vissvētākās Jaunavas Marijas Debesīs uzņemšanas svētki.
Vissvētākās Jaunavas Marijas Debesīs uzņemšanas svētkus apmeklēja tūkstošiem ticīgo cilvēku, piedalījās arī valsts augstākās amatpersonas.
Pēc Aglonas bazilikas Informācijas centra datiem šogad uz Aglonu kājām ieceļoja 31 grupa, kopsummā 1 191 cilvēks un 2 velogrupas – 32 velosipēdisti.
Vistālāko ceļu mēroja velogrupa no Kolkas – 460 km, veicot šo attālumu 7 dienās, un svētceļnieku grupa no Liepājas  – 450 km, ceļā pavadot 18 dienas. Kopsummā 19 grupas nogāja vairāk nekā 100 km.
Skaitliski lielākā (98 svētceļnieki) bija apvienotā  Rīgas sv. Terēzes No Bērna Jēzus draudzes, Rīgas Katoļu ģimnāzijas un Liepājas Katoļu pamatskolas grupa, kura gāja no Jersikas (122 km).
Starp svētceļniekiem bija arī citu valstu pārstāvji: Maltas, Beļģijas, Nīderlandes, Igaunijas, Vācijas; kā arī citu konfesiju pārstāvji: baptisti, luterāņi. Tautas Krustaceļu apmeklējuši aptuveni 25 000 cilvēku. Vissvētākās Jaunavas Marijas Debesīs uzņemšanas svētku procesijā piedalījās  aptuveni 150 bērnu, jauniešu un pieaugušo no Aglonas, Preiļiem, Rēzeknes, Daugavpils un citām vietām.
Piedalījās visi Latvijas Romas Katoļu Baznīcas bīskapi, aptuveni 100 priesteru, kā arī Latvijas Evaņģēliski luteriskā baznīcas arhibīskaps Jānis Vanags un Daugavpils bīskaps Einārs Alpe, Latvijas Pareizticīgās Baznīcas Rīgas eparhijas vikārs  Jelgavas bīskaps Jānis (Sičevskis).
Aglonas bazilikas  koris ASSUMPTA , diriģente Ieva Lazdāne, ērģelniece Jacinta Ciganoviča;
Līvānu katoļu draudzes koris „con Amore”, vadītāja Rita Semeiko;
Rīgas kamerkoris Versija, diriģents Andžejs Rancevičs, ērģelnieks Jānis Karpovičs;
Rēzeknes JS katedrāles koris Mirabilis, vadītāja Nellija Sarkane;
Liepājas sv. Dominika draudzes  ansamblis,  vadītāja Kristīne Locika;
Rēzeknes Jēzus Sirds katedrāles  koris „Adoramus”, ērģelniece Inese Šnevele, diriģentes Kristīne Zeltiņa, Dace Viša;
Apvienotais Latgales draudžu koris, diriģente  Ieva  Lazdāne, ērģelniece Jacinta Ciganoviča;
Liturģiskās mūzikas Liepājas darbnīcu koris,  vadītāja  Kristīne Locika, diriģente Sarmīte Peņģerote;
Aglonas bazilikas Kora  skolas koris, diriģentes Irēna Ļeonova, Lilita Valaine, ērģelniece Inga Agloniete.
Svētdien, 11. augustā, pēc dienas centrālās sv. Mises Rēzeknes – Aglonas diecēzes bīskaps Jānis Bulis svētīja rekonstruēto bazilikas sakrālo laukumu un Aglonas avotiņu.
Pirmo reizi 15. augusta svētku laikā sakrālajā laukumā darbojās māmiņu telts, kuras ierīkošanā sadarbojās Latvijas Sarkanais Krusts, Neatliekamās medicīniskās palīdzības dienests un Aglonas novada biedrība “Neaizmirstule”. Šī ideja pirmo reizi tika realizēta pāvesta vizītes laikā un veiksmīgi turpinās.
Avots: Aglonas bazilikas Informācijas centrs
Saskaņā ar ART tīmekļa vietne aglona.lv no 2022. gada 1. janvāra netiks uzturēta!
Ziemassvētku un Jaunā gadabrīvdienās gaidāmas izmaiņas vairāk nekā 400 reģionālo autobusu maršrutu
Vakcinācijas pret Covid-19 autobuss 21. decembrī būs Preiļu novada pagastos
“Stāsts, kas gribēja kļūt par tavu grāmatu”: “Liels un mazs” aicina iepazīties ar 2021. gadā izdotajām bērnu grāmatām video lasījumos
Nolietotu elektropreču bezmaksas utilizācija
© 2022 Aglonas pagasta pārvalde
Sīkdatņu politika Aglonas novada domes mājas lapā Mēs lietojam sīkdatnes (cookies-angļu.val.), lai nodrošinātu Jums labāku lietošanas pieredzi mūsu mājas lapā. Šīs sīkdatnes mēs izmantojam tikai statistikas vākšanas nolūkos, izmantojot Google Analytics; tās tiek glabātas 1 mēnesi.OkPrivātuma paziņojums